tomron87/hebrew-wikipedia-sentences-corpus huggingface dataset:
יהודה עמיחי, שהיה חברו של טד יוז, כתב כי "שירתו היא מעצמה ספרותית, שהספרות האנגלית לא ידעה כמוה זמן רב".
בשנת 2005 נחנך שביל הליכה המוביל מהכפר דבון לדארטמור – המקום האהוב על יוז, שבו הוצבה אבן זיכרון עשויה גרניט הנושאת את שמו, מעל נהר TAW.
בחודש אפריל 2011 הסירה קרול יוז את הלוט מאבן הזיכרון שהונחה בצפון Tawton על ידי 'קרן אלמט'.
על האבן הותקן שלט מתכת שבו מופיע שירו של טד יוז "שישה גברים צעירים", שנכתב בהשראת תצלום של שישה צעירים שצולמו באותו מקום זמן קצר לפני שקיפדו את חייהם במלחמת העולם הראשונה.
מדי שנה מתקיים "פסטיבל טד יוז" בעיירת הולדתו מייטלמרוד על ידי 'קרן הנאמנות אלמט' שנוסדה כדי לתמוך בעבודתו ובמורשתו.
בשנת 2010 הוכרז כי תוקם אנדרטה לזכרו של טד יוז שתוצב בפינת המשוררים במנזר וסטמינסטר.
ב-6 בדצמבר 2011, התקיים הטקס במקום ולמרגלות האנדרטה של טי אס אליוט, הוצבה אנדרטת צפחה לזכרו של טד יוז.
האנדרטה נושאת שורות מהשיר "הבוקר ההוא" ("That Morning"), שכתב יוז בהשראת להקת אילתיות ענקית שזהרה בעת שהוא ובנו ניקולס בוססו את דרכם בנחל באלסקה.
"כך מצאנו את סופו של המסע שלנו/ כך עמדנו מלאי חיים בנהר של אור/ בקרב יצורים של אור/ יצורים של אור".
בין הנוכחים שהשתתפו באירוע, היו המשוררים שיימוס הייני, אנדרו מושן, מייקל מורפורגו ואחרים.
בשנת 2009 נוסד "פרס טד יוז" באישורה של קרול יוז.
פרס של 5,000 יורו ניתן על ידי חבר שופטים למשורר שיצר שירה חדשנית התורמת לחיי התרבות באנגליה.
ב-16 בנובמבר 2013, נחנך נתיב טיול שראשיתו בבית בו גדל יוז בעיירה מקסבורו.
האירוע כולל טיול בן שעתיים במסלול שבו חילק יוז עיתונים בעודו נער ובנופי ילדותו שהשפיעו עליו.
החומר הארכיוני של טד יוז מוחזק על ידי מוסדות שונים, ביניהם אוניברסיטת אמורי, אוניברסיטת אטלנטה ואוניברסיטת אקסטר.
העיזבון הגדול ביותר נמצא בספרייה הבריטית, שרכשה בשנת 2008 במחיר של 500,000 לירות שטרלינג מעל 220 קבצים והותירה בידי המשפחה את זכויות היוצרים.
האוסף מכיל כתבי יד, מכתבים, יומנים אישיים וטיוטות המהווים מקור רב ערך לחוקרים אודות פועלו של טד יוז שנמשך למעלה מ-40 שנה.
בלב הארכיון נמצאים כתבי היד של "מכתבי יום הולדת", הכוללים את טיוטות הגרסאות של שירים שפורסמו, החושפים בפירוט מרתק שלבים בתהליך היצירה על פני תקופה של עשרים וחמש שנה, כמו גם שירים רבים שטרם פורסמו.
כמו כן כולל האוסף טיוטות עבודה ודפים המכילים מחשבות מפורטות והערות לשירים, יומנים אישיים, תכתובת ענפה עם אנשי רוח מובילים, ביניהם שיימוס הייני, אנדרו מושן תום גאן ואחרים, הקלטת אירועים יומיים, רשמיו מהמקומות שגר בהם או ששהה בהם ועוד.
בשנת 2010 יצאה הודעה מטעם הספרייה הבריטית בכנס בין-לאומי שנערך במכללת פמברוק, על רכישת ארכיון מאחותו של טד יוז במחיר 29,500 ליש"ט.
הארכיון כולל 41 מכתבים ששלח יוז לאחותו בעת ששהה עם פלאת' בארצות הברית.
בשולי המכתבים מופיעות הערות שהוסיפה פלאת'.
כמו כן מכיל האוסף 18 עמודים כתובים של מחזה ללא שם, וכן 39 טיוטות של שירים, ששלושה מהם לא פורסמו מעולם.
לן ברודריק, אוצרת כתבי היד של הספרות המודרנית בספרייה הבריטית, אמרה כי "הרכישה המרגשת הזאת מאפשרת מבט אמיתי על השנים הראשונות בקריירה הספרותית של יוז ופלאת, בשעה שעדיין חיפשו פרסום והכרה בעבודתם".
חברת טד יוז (Ted Hughes Society) נוסדה בשנת 2010. היא עוסקת בפרסום מקוון של כתב העת הספרותי "טד יוז", הניתן להורדה על ידי מנויים בלבד.
כמו כן היא מאפשרת גישה חופשית למאמרים ולסקירות שנכתבו על עבודתו הענפה, במטרה לעודד חוקרים וסטודנטים להמשיך בעבודת מחקר אודותיו.
מעת לעת מקיימת החברה כנסים במכללת פמברוק בקיימברידג', שבהם ניתן לחלוק מידע על חייו ועל עבודתו.
פרסים ספרותיים עיקריים שזכה בהם
פרס ויטברד לשנת 1997 ולשנת 1998 – The Whitbread Award
'איש הברזל', סיפור אגדה לילדים בחמישה לילות, תרגום: עדולה, איורים: אנדרו דוידסון, 1968, גבעתיים, מסדה
'שועל המחשבה' מבחר שירים, תרגום ואחרית דבר: סבינה מסג, הקדמה: יהודה עמיחי, 1996, ירושלים, הוצאת שוקן
אמן, יהודה עמיחי, (תרגום בשיתוף עם יהודה עמיחי), הרפר, ניו יורק, 1977
שירים נבחרים, יהודה עמיחי, Cape Goliard Press, לונדון, 1968, מהדורה מתוקנת, הרפר ניו יורק, 1969
The Story of Vasco, ז'ורז' שחאדה, תרגום וכתיבת לברית
סיפורים מאובידיוס, Farrar, Straus, and Giroux, ניו יורק, 1997
אורסטיה, אייסכילוס, Farrar, Straus, and Giroux, ניו יורק, 1999
אלקסטיס, אוריפידס Farrar, Straus, and Giroux, ניו יורק, 1999
תיאודור שארפ "טד" ליגטי הוא גולש אלפיני אמריקאי, פעמיים אלוף אולימפי, בעל 5 מדליות זהב מאליפות העולם מהם 3 פעמים ברציפות בסלאלום ענק ו-5 פעמים זכה בגביע העולם בסלאלום ענק (2008, 2010, 2011, 2013 ו-2014) ופעם אחת בגביע העולם בתחרות המשולבת (2014).
הוא זכה ב-24 ניצחונות במסגרת הגביע העולם, 23 מהם בסלאלום ענק (2 בכל הזמנים).
הוא זכה 6 פעמים באליפות ארצות הברית, אחרי בודי מילר וטייגר שו שזכו 9 פעמים כל אחד.
ליגטי נחשב לאחד מגולשי הסלאלום הענק הגדולים בהיסטוריה.
ליגטי נולד בסולט לייק סיטי שביוטה.
באולימפיאדת טורינו (2006) זכה ליגטי במדליית זהב בתחרות משולבת (גלישה במורד וסלאלום).
באליפות העולם בסקי אלפיני שנערכה בוואל ד'איזר שבצרפת בשנת 2009 זכה ליגטי במדליית ארד בסלאלום ענק.
באולימפיאדת ונקובר (2010) לא הצליח ליגטי לזכות במדליה.
הוא סיים במקום חמישי בתחרות משולבת, במקום תשיעי בסלאלום ענק ובמקום 19 בסופר G.
באליפות העולם בסקי אלפיני שנערכה בגרמיש-פרטנקירכן שבגרמניה בשנת 2011 זכה ליגטי במדליית זהב בסלאלום ענק.
נוסף לכך, הוא סיים במקום 19 בסלאלום.
באליפות העולם בסקי אלפיני שנערכה בשלדמינג שבאוסטריה בשנת 2013 זכה ליגטי ב-3 מדליות זהב, בסלאלום ענק בסופר G ובתחרות משולבת, גלישה במורד וסלאלום והיה לספורטאי המצטיין באליפות.
באולימפיאדת סוצ'י (2014) זכתה ליגטי במדליית זהב בסלאלום ענק.
נוסף לכך, הוא סיים במקום 12 בתחרות משולבת ובמקום 24 בסופר G.
באליפות העולם בסקי אלפיני שנערכה בביוור קריק שבקולורדו בשנת 2015 זכה ליגטי בשתי מדליות, זהב וארד.
מדליית זהב, בסלאלום ענק בפעם השלישית ברציפות ומדליית ארד בתחרות משולבת.
נוסף לכך, הוא סיים במקום 9 בסופר G ובמקום 21 בסלאלום.
הוא השתתף בתחרות הקבוצתית והגיע עם נבחרת ארצות הברית לשלב רבע הגמר והפסיד לנבחרת שוודיה.
טד 2 הוא סרט קומדיה ופנטזיה אמריקאי שיצא לאקרנים ביוני 2015. הסרט נכתב בחלקו, הופק ובוים על ידי סת' מקפרלן (יוצר הסדרות "איש משפחה", "אבא אמריקאי" ו"המופע של קליבלנד").
סרט זה מהווה המשך לסרט "טד" שיצא לאקרנים ביוני 2012.
עלילת הסרט מגוללת את סיפור ההמשך של ג'ון בנט (מגולם על ידי מארק וולברג) ודובון הצעצוע שלו, טד (מדובב על ידי סת' מקפרלן), המתגוררים בביתם בבוסטון שבמסצ'וסטס.
ג'ון התגרש מלורי (מילה קוניס), וטד מתחתן עם תמי-לין (ג'סיקה בארת'), חברתו מהסרט הראשון, אותה הכיר במסגרת עבודתו בסופרמרקט.
הזוג מעוניין להביא ילד לעולם, ולכן טד מבקש מג'ון לספק עבורו זרע עבור הזרעה מלאכותית.
ברם, כדי להיות רשאי להחזיק בילד מבחינה חוקית, נדרש טד להוכיח לבית המשפט כי הוא אנושי.
סת' מקפרלן - טד קלאבר לאנג
אמנדה סייפריד - סמנטה לסלי ג'קסון
ג'סיקה בארת' - תמי-לין מקפארתי
ג'ון סלאטרי - עורך דין
פטריק וורברטון - גיא, חבר לעבודתו של ג'ון
רון קנדה - השופט בבית המשפט
מורגן פרימן - פטריק מיגן
במהלך הפאנל של "אבא אמריקאי" בפסטיבל קומיק-קון ב-2012, הצהיר מקפרלן כי הוא יפתח סרט המשך עבור "טד".
בספטמבר 2012 אמר מנכ"ל סרטי יוניברסל סטיב בורק שהאולפן מחפש לעשות סרט המשך לטד "בהקדם האפשרי".
בינואר 2013, בתוכנית "אנדרסון לייב", אישר וולברג כי סרט ההמשך היה בעבודות ושזה יהיה סרט ההמשך הראשון בקריירה שלו, גם בעת שחשף כי הוא וטד (מדובב גם הוא בידי מקפרלן) יופיעו בטקס פרסי האוסקר ה-85. ב-2 באוקטובר 2013, הוכרז כי "טד 2" יפורסם ב-26 ביוני 2015.
ב-14 בפברואר 2014 לוהקה אמנדה סייפריד לתפקיד הנשי הראשי.
ב-17 ביוני באותה שנה אישרה ג'סיקה בארת' כי היא תשוב לשחק את תפקידה מן הסרט הקודם, כתמי-לין.
לאורך אוגוסט וספטמבר 2014, הוכרז כי פטריק וורברטון יחזור לשחק את גיא, חבר לעבודתו של ג'ון, וכי מורגן פרימן, נאנה ויזיטור, מייקל דורן, דניס הייסברט, ליאם ניסן וג'ון סלאטרי הצטרפו לצוות השחקנים.
מילה קוניס, שהופיעה בסרט הקודם בתפקיד לורי, חברתו של ג'ון, לא השתתפה בסרט בעקבות חופשת הלידה הארוכה שעשתה לכבוד לידת בתה הראשונה.
הצילומים החלו ב-28 ביולי 2014, והסתיימו ב-13 בנובמבר באותה שנה.
הם נערכו במסצ'וסטס, בניו יורק ובסנטה קלריטה.
את המוזיקה לסרט כתב והלחין וולטר מרפי, המוזיקאי של הסרט הראשון.
ב-17 בינואר 2015, פורסם פוסטר הטיזר של הסרט.
יומיים לאחר שחרור הפוסטר, שוחרר הטריילר הרשמי של הסרט.
הסרט עלה לאקרנים בארצות הברית ב-26 ביוני 2015 ובישראל עלה לאקרנים ב-25 ביוני 2015.
תיאודור ויליאם לאנג' (נולד ב-5 בינואר 1948) הוא שחקן, במאי ותסריטאי, המוכר בשל תפקידו כמוזג אייזק וושינגטון בסדרת הטלוויזיה "ספינת האהבה" ששודרה בשנות ה-70 וה-80.
לאנג' נולד וגדל באוקלנד שבמדינת קליפורניה.
הוא למד באקדמיה המלכותית לאמנות הדרמה בלונדון.
עם סיום לימודיו שב לארצות הברית, ובין 1968 ל-1972 השתתף במחזמר שיער, בגרסה הראשונה בה הועלה בברודוויי.
הופעתו הקולנועית הראשונה הייתה בסרט התיעודי "Wattstax" ב-1973. בשנים 1974 ו-1975 גילם את דמותו של ג'וניור בקומדיית המצבים "That's My Mama" ששודרה ברשת ABC.
ב-1977 החל לגלם את תפקידו של המוזג אייזק וושינגטון בסדרת הטלוויזיה "ספינת האהבה" ששודרה אף היא ברשת "ABC".
הוא השתתף בסדרה עד ירידתה מהמרקע ב-1986. במהלך השנים גם ביים וכתב כמה מהפרקים.
לאחר ירידת הסדרה מהמרקעים המשיך לעסוק בכתיבה ובבימוי.
בין היתר, ביים פרקים בסדרות הטלוויזיה "מואישה", דארמה וגרג", ו"איב", כן ביים מחזות בתיאטרון, עליהם זכה בפרסים מקומיים, והשתתף בתפקידים קטנים ותפקידי אורח בסרטי קולנוע וסדרות טלוויזיה שונות.
לאנג' היה נשוי בין 1978 ל-1989 לשריל תומפסון ולזוג נולדו שני בנים.
ב-2001 נישא בשנית למארי ליי.
תאודור "טד" דויטש הוא פוליטיקאי יהודי-אמריקאי חבר המפלגה הדמוקרטית.
בשנים 2022-2010 כיהן דויטש בבית הנבחרים של ארצות הברית, תחילה כנציג מחוז 19 ולאחר מכן מטעם המחוז ה-21 של פלורידה.
משנת 2019 ועד להתפטרותו היה יו"ר ועדת בית הנבחרים לענייני אתיקה.
בשלהי ספטמבר 2022 התפטר מהקונגרס לשם תפקידו החדש כמנכ"ל הוועד היהודי-האמריקאי.
דויטש נולד בבית לחם שבפנסילבניה, בנם הצעיר של ג'ין וברנרד.
ב-1988 סיים תואר ראשון באוניברסיטת מישיגן, בתקופת הלימודים זכה במלגת המנהיגות היוקרתית על שם הארי טרומן.
ב-1990 סיים תואר JD במשפטים מבית הספר למשפטים של אוניברסיטת מישיגן.
עבד כעורך דין וב-1997 עבר עם רעייתו להתגורר בדרום פלורידה.
ב-2006 התמודד וזכה בבחירות לסנאט של פלורידה.
במהלך כהונתו קידם חקיקה שהפכה את פלורידה למדינה הראשונה בארצות הברית שמפעילה לחצים כלכליים על חברות עסקיות במטרה להאט את תוכנית הגרעין האיראנית.
רוח החוק שיזם אומצה ב-2010 על ידי הקונגרס של ארצות הברית בחקיקת חוק הסנקציות הכלכליות ברמה הפדרלית.
באפריל 2010 ניצח בבחירות המיוחדות שנערכו למושב מחוז 19 של פלורידה בבית הנבחרים של ארצות הברית, בעקבות פרישתו של רוברט וקסלר.
לאחר העיצוב מחדש של מחוזות הבחירה בפלורידה התמודד וזכה בנובמבר 2012 במושב מחוז 21 בבית הנבחרים.
הוא נבחר לתקופות כהונה נוספות ב-2014. ב-2016 הוא נבחר לייצג את האזור מס' 22 במקום לואיס פרנקל וב-2018 זכה בכהונה נוספת.
דויטש כיהן כחבר בוועדת החוץ, כחבר בוועדת המשפטים וכחבר בוועדת האתיקה של בית הנבחרים.
הוא היה החבר הבכיר מהמפלגה הדמוקרטית בתת-ועדת החוץ לענייני המזרח התיכון וצפון אפריקה.
ב-28 בפברואר 2022 הכריז דויטש על פרישתו מבית הנבחרים האמריקאי לקראת בחירות אמצע הכהונה באותה השנה, לשם כניסתו לתפקיד מנכ"ל הוועד היהודי-האמריקאי.
ב-30 בספטמבר 2022 נכנסה התפטרותו מבית הנבחרים לתוקף.
דויטש נשוי לג'יל ואב לשתי בנות תאומות ולבן.
הוא מתגורר בבוקה רטון וחבר בקהילה היהודית-קונסרבטיבית המקומית "בני תורה".
תאודור "טד" לאקנביל היה כדורסלן אמריקאי, אשר שיחק בליגת ה-NBA בין השנים 1961–1963. התפרסם בכך שהשתתף במשחק 100 הנקודות של וילט צ'מברלין.
לאקנביל, שהתנשא לגובה של 1.98 מטרים, שיחק באוניברסיטת יוסטון בין השנים 1958–1961. הוא קלע במכללות 1,195 נקודות ושמר על ממוצעים של 16.6 נקודות ו-9.7 ריבאונדים למשחק.
נבחר בדראפט ה-NBA 1961 במקום ה-15 על ידי קבוצת פילדלפיה ווריורס, ושיחק בקבוצה במשך שנתיים.
קריירת הכדורסל שלו נקטעה מוקדם מאוד, בגיל 23, עקב גילוי של מחלת סרטן האשכים.
בשנים האחרונות לחייו הוא התגורר בעיר קריקט, טקסס, ובשנת 2012 נפטר בדאלאס הסמוכה, בגיל 72.
הטגמנטום מהווה את האזור המרכזי של גזע המוח ועובר בכל אחת משלוש רמותיו: המוח המוארך (Medulla oblongata), הגשר (Pons) והמוח האמצעי (Midbrain).
הוא מורכב מחומר לבן רב המחבר בין חוט השדרה לבין אזורי מוח גבוהים יותר, וכן מחומר אפור המרכיב מספר מבנים מוחיים וגרעינים מרכזיים.
בין אלו ניתן למצוא את עצבי הגולגולת, את הגרעין האדום (Red nucleus), החומר השחור ותצורת הרשת.
נוסף למבנים עיקריים אלו, הטגמנטום הוא מיקומו של גרעינים ומבנים מוחיים רבים כדוגמת הגרעין הרוסטרלי-מדיאלי (Rostro-medial tegmental nucleus; RMTg) והטגמנטום הדורסלי-לטראלי (Lateral dorsal tegmental region), הקשורים בתפקודי מערכת התגמול.
הטגמנטום אחראי על תפקודים חשובים כגון תפיסת כאב, תפקודי תנועה ושליטה בתהליכים של ערות ושינה.
יתרה מכך, הטגמנטום קשור בהתמכרות לחומרים, התפתחות מחלת פרקינסון ושינויים מוחיים בתגובה לחשיפה לדחק.
הטגמנטום מהווה את האזור המרכזי של גזע המוח, המצוי ונטרלית לטקטום ולמערכת חדרי המוח, ודורסלית לבסיס גזע המוח (Basis).
הטגמנטום עובר לכל אורכו של גזע המוח, ובעל מופע בכל אחת מרמותיו (מלמטה למעלה): תחילתו במוח המוארך (מיילנצפלון, Medulla-oblongata), ממנו ממשיך הטגמנטום הלאה לגשר (Pons) ולאחר מכן למוח האמצעי (מזנצפלון).
לבסוף מסתיים הטגמנטום בחלקו התחתון של הדיאנצפלון.
את הטגמנטום ניתן לחלק בשני אופנים.
ראשית, ניתן לבחון את הטגמנטום על פי חלקו הדורסלי (גבי) והונטרלי (גחוני), כאשר כל צד מכיל גרעינים מובחנים; הטגמנטום הדורסלי מכיל את מרבית גרעיני עצבי הגולגולת, מוטוריים וסנסוריים כאחד.
הטגמנטום הוונטרלי מכיל גרעינים מוטוריים מרכזיים נוספים כגון החומר השחור (Substantia nigra) והגרעין האדום (Red nucleus).
יתר על כן, מרבית החומר הלבן (האקסונים) של גזע המוח עובר במרכזו של הטגמנטום.
אקסונים אלו מתחלקים לשני סוגים של מסלולים עצביים: מסלולים עצביים יורדים, האחראים על נתינת פקודות מוטוריות של המערכת המוטורית, וכן מסלולים עצביים עולים, אשר מעבירים את כל המידע החישתי הנקלט במערכת העצבים ההיקפית אל הקורטקס.
מסלולים עצביים אלו מוקפים על ידי תצורת הרשת (Reticular formation), הנפרשת לאורכו של הטגמנטום.
שנית, ניתן לחלק את הטגמנטום על פי רמות גזע המוח השונות:
המוח המוארך מהווה את המבנה המוחי המחבר בין חוט השדרה לבין הגשר.
הוא נמצא בחלקו האמצעי של עצם העורף ומאחוריו נמצא המוחון (Cerebellum).
המוח המוארך מכיל כמויות גדולות של חומר לבן הממשיך את חוט השדרה, ובכך מעביר את מרבית המידע העובר בין חוט השדרה לבין אזורי מוח גבוהים יותר.
נוסף לזאת, המוח המוארך מכיל גרעינים חשובים השולטים בתפקודים חיוניים של הגוף כגון נשימה, קצב לב ולחץ דם.
הטגמטום ברמה זו של גזע המוח מצוי בחלקו הדורסלי של המוח המוארך.
הוא מכיל ומהווה את מיקומם של ארבעת העצבים הגולגולתיים האחרונים, המשמשים את אזור הראש והצוואר; עצב הלשון והלוע (IX), העצב התועה (X), עצב הלוואי (XI) ועצב תת-הלשון (XII).
בנוסף, בטגמנטום של המוח המוארך ניתן למצוא את ראשיתה של תצורת הרשת - כאשר קצהה התחתון של תצורת הרשת מצוי בקו האמצע של חלקו העליון של המוח המוארך.
הגשר ממוקם מעל למוח המוארך ומתחת למוח האמצעי, ומקבל את שמו עקב הדמיון הוויזואלי לגשר אשר מחבר בין שתי ההמיספרות במוח.
הגשר אחראי בין היתר להעברת המידע מן המוח המוארך לאזורי מוח גבוהים יותר, כמו לצרבלום.
חלקו הוונטרלי של הגשר, אשר נקרא גם "הגשר הבזלי" (Basal Pons), הוא מרכזי בסיפוק הקישוריות הנרחבת המחברת בין הקורטקס לבין הצרבלום.
קישוריות זו תורמת ליעילותן המקסימלית של ביצוע פעולות מוטוריות.
חלקו הדורסלי של הגשר (Dorsal pons), מהווה את אזור הטגמנטום ברמה זו של גזע המוח.
על כן, אזור זה של הגשר נקרא לעיתים גם "הטגמנטום של הגשר" (Pontine tegmentum) והוא בעל מאפיינים המשותפים לשאר רמות גזע המוח: הוא כולל ברובו מסלולים עצביים עולים ויורדים וכן מספר עצבים גולגולתיים.
בפרט, אזור זה מהווה את מיקומם של עצבי הגולגולת החמישי עד השמיני: העצב המשולש (V), העצב המצדיד (VI), עצב הפנים (VII) ועצב השמיעה ושיווי המשקל (VIII).
הטגמנטום של המוח האמצעי (Midbrain tegmentum)
המוח האמצעי הוא האזור המוחי המחבר בין הגשר (ובאופן כללי יותר, גזע המוח) לבין הדיאנצפלון.
חלקו העליון של המוח האמצעי הוא הטקטום, אזור האחראי על תפקודים חשובים של מערכות השמיעה והראייה.
חלקו התחתון של המוח האמצעי הוא הטגמנטום, ובאופן ממוקד חלקו של הטגמנטום המאפיין רמה זו של גזע המוח.
הטקטום והטגמנטום מופרדים על ידי תעלת המוח (Cerebral aqueduct), דרכה עובר הנוזל המוחי-שדרתי בין החדרים השלישי והרביעי.
הטגמנטום של המוח האמצעי הוא מרכזי בחשיבותו עקב הגרעינים והאזורים המוחיים החשובים הרבים המוכלים בו; הגרעין האדום, החומר השחור, ה-PGA (Periaqueductal grey matter) והטגמנטום הגחוני.
בנוסף, חלקו הדורסלי מהווה מיקומם של עצבי הגולגולת השלישי והרביעי, הקשורים במוטוריקה של שרירי העיניים: העצב מניע העיניים (III) ועצב הסליל (IV).
החומר האפור המרכזי (PAG) הוא החומר האפור הסובב את תעלת המוח אשר בטגמנטום של המוח האמצעי.
הוא מהווה את מרכז השליטה העיקרי במוח במסלולים העצביים היורדים מהמוח למערכת העצבים ההיקפית הקשורים בתפיסת כאב.
אזור זה ניחן במספר רב של קולטנים המגיבים לאופיאטים, וכן עירור חשמלי של אזור זה נמצא כקשור בהפחתה משמעותית בתחושת כאב.
החומר השחור הוא גרעין גדול הממוקם בטגמנטום של המוח האמצעי ומכיל ריכוז רב של תאים דופמינרגיים, האחראיים לצבעו השחור.
הוא מצוי דורסלית לרגליות הבסיס (Basis Peduculi), ומתרחב לאזור התת-תלמי של הדיאנצפלון, בקצהו העליון של הטגמנטום (Subthalamic tegmental region).
הגרעין השחור אחראי ליצירת הקישוריות שבין הגרעינים הבאזאליים לבין המוח הקדמי, וקשור בהתנהגויות של חיזוק, התמכרות ותנועה.
הגרעין האדום ממוקם בחלקה של תצורת הרשת העוברת בטגמנטום של המוח האמצעי.
הוא משתרע מגבולו התחתון של התליל העליון (Superior colliculus) ולתוך האזור התת-תלמי של הדיאנצפלון.
הוא קשור בקורדינאציה ואחראי על העברת המידע המוטורי בין חוט השדרה לבין הצרבלום.
ניתן לזהותו על ידי צבעו הוורדרד, הנובע מכך שהוא מכיל כלי דם רבים בהשוואה לרקמה המקיפה אותו.
הגרעין מקבל את המידע המוטורי מהקורטקס המוטורי הראשוני, והתאים המצויים בגרעין מעבירים מידע זה באמצעות מסלולים מוטוריים היורדים דרך המוח המוארך.
חלקם מסתיימים בגרעיני העצבים הגולגולתיים האחראיים על שרירי הפנים, וחלקם ממשיכים אל חלקו הדורסו-לטרלי של חוט השדרה.
תצורת הרשת מהווה רשת מורכבת של גרעינים מוחיים וצרורות אקסונים עטופי מיאלין, אשר מסלולם רב-כיווני.
נוירונים רבים במסלולים העצביים היורדים העוברים בגזע המוח מקושרים לתצורת הרשת, אשר בתורה שולחת סיגנלים לקורטקס ובכך קשורה בפונקציות חשובות של וויסות תהליכי תודעה, ערות ושינה.
תצורת הרשת נפרשת בטגמנטום לאורך קו האמצע של גזע המוח.
קצהה התחתון מצוי בחלקו העליון של המוח המוארך וקצהה העליון מצוי לאורך קו האמצע של המוח האמצעי.
הטגמנטום הגחוני מהווה אוכלוסייה מרכזית נוספת של נוירונים דופמינרגיים במוח האמצעי.
הוא מצוי לצידה המדיאלי של תעלת המוח, וממוקם בין החומר השחור לבין הגרעין האדום.
נוסף לנוירונים הדופמינרגיים המאפיינים אזור זה, הטגמנטום הגחוני מכיל גם קבוצות של נוירוני גאבא (GABA) וגלוטמט.
האקסונים היוצאים מהטגמנטום הגחוני מתקשרים עם אזורי מוח רבים כגון ההיפותלמוס והאמיגדלה, ומייצרים רשת השלכה עצבית הנקראת המערכת הדופאמינרגית המזולימבית (Mesolimbic dopaminergic system).
מערכת זו נחקרה רבות בבעלי חיים משום שנמצא כי התרופות האנטגוניסטיות לדופמין אשר משמשות בטיפולים בחולי סכיזופרניה ובהפרעות נפשיות אחרות, חוסמות את פעילותה.
השפעתן החמורה ביותר היא תסמונת הדומה למחלת פרקינסון.
חלקו העליון ביותר של הטגמנטום, העובר מהמוח האמצעי אל הדיאנצפלון.
באזור זה מסתיימים הגרעין האדום והחומר השחור.
מהווה את מקור המידע העיקרי של הטגמנטום הגחוני במוח האמצעי.
קשור בוויסות התנהגויות של עוררות ותגמול.
נקרא גם "זנבו של הטגמנטום הגחוני".
ממוקם בטגמנטום הגחוני ומורכב מאוכלוסיית נוירוני גאבא.
בשונה מהנוירונים הדופמינרגיים, המרכיבים את מרבית אוכלוסיית הנוירונים של הטגמנטום הגחוני ואשר קשורים במערכות של תגמול, גרעין זה קשור בוויסות התנהגויות אברסיביות: בעוד הפעלתו גורמת לעיכוב שחרור דופמין לסינפסה על ידי הנוירונים הדופמינרגיים של ה-VTA, עיכוב פעילותו גורמת להגברת שחרור הדופמין.
מחלות ופגיעות מוחיות הקשורות בטגמנטום
התמכרות לחומרים מהווה הפרעה חמורה במרבית המקומות בעולם.
היא קשורה בפעילות המערכת הדופמינרגית המזוטלנצפלית (Mesotelencephalic dopamine system), המתייחסת לתקשורת המוחית שבין נוירוני הטגמנטום הדופמינרגיים של המוח האמצעי (החומר השחור והטגמנטום הגחוני), לבין אזורים של המוח הגדול (טלנצפלון).
הטגמנטום הגחוני הוא בעל קשר הדוק לתופעת ההתמכרות, במעורבותו במערכת התגמול ובתגובה לגירויים אברסיביים.
באמצעות אוכלוסיית הנוירונים הדופמינרגיים המצויה בו, וכן באמצעות נוירוני הגלוטמט והגאבא המוכלים בו, משפיע הטגמנטום הגחוני על הפרשת הדופמין המכוונת אל גרעין האקומבנס.
גרעין זה מעורב בהשפעותיה של מערכת החיזוק על המוח, אשר בתורה משפיעה על התמכרות.
מאפייניה הקליניים של מחלת פרקינסון מתבטאים בקשיחות שרירים, רעידות איטיות וברידיקינזיה (דלות תנועה), כגון קושי בייזום תנועות רצוניות וכן בביצוע תנועות לא רצוניות, כגון התנודדות הזרועות בעת הליכה.
בעוד הסיבה הישירה להתפתחות המחלה אינה ברורה, נראה כי היא קשורה בניוון הנוירונים הדופמינרגיים המצויים בחומר השחור.
באופן ממוקד, הממצא הפתולוגי העקבי ביותר במחלת פרקינסון הוא התנוונות התאים המכילים מלנין באזור הפארס קומפקטה (Pars compacta) של החומר השחור.
כאשר נוירונים אלו מתים, ישנם פחות מוליכים עצביים של דופמין הזמינים למערכת המוטורית.
גרעין ה-PPT (Pedunculopontine tegmentum) הוא גרעין המצוי בטגמנטום של הגשר, באזור הסמוך לרגליות (Peduncles) של המוח האמצעי.
הוא מהווה את אחד המקורות העיקריים של אציטילכולין ושל תחמוצת החנקן, להם חשיבות מרכזית בייצור ותחזוקה של שנת REM (המוכרת בתור שנת החלום).
פעילות תאיו הכולינרגיים של הגרעין חשובים לוויסות הנורמטיבי של מצבי ערות ושל שנת REM, כאשר קצב הירייה של שני סוגי נוירונים הקיימים באזור קשורים ביכולת הכניסה לשנת REM ובשימורה.
תאי REM-on מגבירים את קצב הירייה לסינפסה במעבר ממצב ערות לשנת גלים איטיים (SWS) ולאחר מכן לשנת REM.
תאי Wake-REM-on מגבירים את קצב הירייה הן במעבר לערות והן במעבר לשינה.
לנוירונים הדופאמינרגיים של הטגמנטום הגחוני ישנו תפקיד חשוב בזיהוי לחץ ובוויסות התנהגות בתגובה לאותו הלחץ.
חשיפה ללחץ אקוטי גורמת לשינויים סינפטיים בתאים הדופמינרגיים של הטגמנטום הגחוני, באופן הדומה לשינויים הסינפטיים המתרחשים באזור זה כתוצאה מחשיפה לחומרים ממכרים.
כך, נראה כי קיים קשר בין יכולת ניהול וויסות לחץ לבין רשתות מערכת התגמול.
שינויים מקבילים אלו המתרחשים לאחר חשיפה ללחץ אקוטי ולאחר נטילת סם עשויים להסביר מדוע לחצים אקוטיים מאיצים את חיפוש הסם לאחר הצריכה.
טגיר קמלודינוביץ' חאיבולאייב הוא ג'ודוקא רוסי ממוצא קווקזי.
חאיבולאייב הוא אלוף אולימפי מלונדון 2012.
באליפות אירופה 2009 שנערכה בטביליסי, זכה חאיבולאייב במדליית זהב לאחר שניצח בגמר את הנק חרול ההולנדי.
בשנת 2011 הפך לאלוף העולם לאחר שניצח באיפון את מקסים רקוב מקזחסטן בגמר.
ב-2 באוגוסט 2012, זכה במדליית הזהב באולימפיאדת לונדון 2012 לאחר שגבר על דימיטרי פיטרס הגרמני בחצי הגמר וניצח יריב ממונגוליה בגמר.
באוגוסט 2014, השתתף באליפות העולם שנערכה בצ'ליאבינסק שברוסיה וסיים במקום החמישי לאחר שהפסיד ללוקאס קרפאלק הצ'כי בקרב על הארד.
לונדון 2012: מדליית זהב בקטגוריית המשקל עד 100 ק"ג
פריז 2011: מדליית זהב בקטגוריית המשקל עד 100 ק"ג
טביליסי 2009: מדליית זהב בקטגוריית המשקל עד 100 ק"ג
גראנד פרי אבו דאבי 2009: מדליית זהב
גראנד סלאם מוסקבה 2010: מדליית כסף
גראנד פרי אבו דאבי 2010: מדליית ארד
גראנד סלאם טוקיו 2010: מדליית ארד
טורניר המאסטרס 2011: מדליית כסף
גראנד פרי אולן בטור 2014: מדליית זהב
גראנד סלאם אבו דאבי 2015: מדליית זהב
טד ויטול הוא שחקן אנגלי-אמריקאי.
תפקידו הקולנועי המוכר ביותר הוא אדמירל אולסן בסרט הלייב אקשן "יחידת המתאבדים".
בנם השלישי של רון וקלייר ויטול.
בוגר האוניברסיטה הציבורית קונקורדיה במונטריאול, קוויבק, קנדה.
נשוי לאליסון הוסאק ואב לשניים.
המשפחה מתגוררת בהמילטון, אונטריו, קנדה.
שנהשם הסרטדמות1995Boltטקטור הפצה לווידאו1996Hawk's Vengeanceצ'יימברס1997The Assignmentקפטן1998Out of Controlצ'אק1999אספן העצמותהעוזר של אורטיז2001February 15, 1839סנטינל2001Hidden Agendaסוני מאתיס2001Heistפקיד מכס2002The Book of Eveמרטין אלקינס20043 בפארקוולטר2008טייס2010Flicka 2ווקר2010צ'ארלי סנט קלאודהמנהל2010Daydream Nationמר וקסלר2012Random Acts of Romanceריצ'רד2014The Callingאיאן מייסון2016יחידת המתאבדיםאדמירל אולסן2018פרנהייט 451מייג'ור רון קארטיס
טד אוונס הוא מאמן כדורסל אמריקאי לשעבר.
בין השנים 1964 עד 1983 אימן אוונס את אוניברסיטת קנזס עד שהוחלף בלארי בראון.
אוונס הוביל את האוניברסיטה פעמיים לפיינל-פור ליגת המכללות בשנים 1971 ו-1974, ובעת פרישתו היה המאמן שזכה לכמות הניצחונות הגבוה בהיסטוריה של בית המכללות "ביג אייט" שקנזס חברה בו.
בין השנים 1985–1987 אימן את אוניברסיטת אורל רוברטס , וכן היה ממייסדי ה"וורלד בסקסט בול ליג", ליגה המוגבלת לשחקנים עד גובה 1.95 מטר.
בשנת 1988 עבד כמגלה כישרונות של קבוצת ניו ג'רזי נטס.
בקיץ 1989 חתם במכבי תל אביב והחליף את צביקה שרף.
בתום כחצי שנה לא מוצלחת במיוחד, סיים המאמן את תפקידו בקבוצה, אחרי תבוסה בלימוז' 100:75, והוחלף חזרה בשרף.
לאחר מכן אימן כדורסל בתיכון באוקלהומה במשך חמש שנים, ולאחר מכן שימש כ"מנהל ספורטיבי" באוניברסיטת סנט ליאו בפלורידה במשך ארבע שנים.
אוונס נבחר להיכלי התהילה של אוניברסיטת אוקלהומה ואוניברסיטת טקסס.
נכון לשנת 2013 עבד כיועץ עסקי בכיר בחברת ההשקעות "קפיטל-פירסט" באוקלהומה.
תאודור מרווין דיביאסי , הידוע יותר בשם טד דיביאסי, הוא מתאבק עבר אמריקאי.
ידוע גם בכינוי "איש מיליון הדולר" ("The Million Dollar Man") והיה אחד המתאבקים הבולטים ב-WWF (שמו הקודם של ה-WWE) בסוף שנות ה-80 ותחילת שנות ה-90 ונחשב לאחד ה"הילים" (דמות רעה) הגדולים בהיסטוריה.
בשנת 2010 נבחר דיביאסי להיכל התהילה של ה-WWE.
דיביאסי נולד במיאמי, פלורידה, אביו "איירון מייק" שהיה מתאבק מקצועי בעצמו, נפטר במהלך קרב בזירה כשדיביאסי היה בן 15.
לאחר שהחל את לימודיו במכללת מערב טקסס הוא הופיע לראשונה כמתאבק מקצועי כאשר התאבק בארגונים שונים.
עד שנת 1979 התאבק עבור ארגון ה-Mid South.
לאחר מכן הצטרף לראשונה ל-WWF ולאחר שנה עזב לארגוני ההיאבקות AJPW ו-UWF.
בשנת 1987 הצטרף שוב ל-WWF, והופיע כ"איש מיליון הדולר", דמות של מיליונר שהשתמש במשפט: "לכל אחד יש מחיר" ("Everybody Has a Price").
בנוסף, החזיק דיביאסי פעם אחת באליפות ה-WWF, אך זכייה זו לא מוכרת רשמית.
במקרה זה, האלק הוגאן הפסיד את התואר לאנדרה הענק לאחר שדיביאסי "שילם לשופט" כדי שיספור את הוגאן אף על פי שלא הוצמד.
לאחר שאנדרה זכה בתואר, הוא העניק אותו לדיביאסי, אך ההנהלה ביטלה צעד זה ושללה מדיביאסי את הזכייה.
כמו כן, הופיע דיביאסי בקרב המרכזי של אירועי שלם וצפה רבים של ה-WWF, ובין היתר ברסלמניה 4 וסאמרסלאם 1988 - הראשון שנערך מסדרת אירועים אלו.
בשנת 1994 חדל דיביאסי להתאבק עקב פציעה בצוואר, והמשיך ב-WWF בתור פרשן טלוויזיה לצידו של וינס מקמהן וכן בו זמנית דמותו הפכה ל"מנהל" של מתאבקים.
בשנת 1996 עבר דיביאסי לארגון המתחרה ה-WCW, שם דמותו של שונתה ל"טריליונר טד".
גם בארגון זה דמותו שימשה כמנהל בצד הזירה, לצידם של ה-NWO ושל האחים סטיינר.
בשנת 1999 הסתיים חוזהו של דיביאסי ב-WCW והוא פרש מעולם ההיאבקות.
לאחר פרישתו, הוא הצטרף לארגון "Sunshine" למען ילדים חולים וכמו כן הקדיש את זמנו לעניין הדת הנוצרית.
בנו, טד דיביאסי הבן גם הוא מתאבק מקצועי שהופיע ב-WWE.
טגנקה הוא נפה של המחוז המרכזי של העיר הפדרלית מוסקבה, שברוסיה.
זו אחת הנפות הוותיקות ביותר בבירה, המהווה חלק בלתי נפרד מהמרכז התרבותי וההיסטורי של מוסקבה.
ממוקמת בדרום-מזרח מרכז העיר, בין נהר יאוזה לנהר מוסקבה.
טֵד לַאסוֹ היא סדרת טלוויזיה אמריקאית מסוגות הדרמה הקומית והספורט.
בסדרה מככבים ג'ייסון סודייקיס, האנה וודינגהאם, ג'ונו טמפל, ברט גולדשטיין וברנדן האנט.
הסדרה עוקבת אחר טד לאסו, מאמן פוטבול אמריקאי שנקרא לאמן קבוצת כדורגל אנגלית בשם ריצ'מונד, על אף היעדר הניסיון שלו באימון בכדורגל וחוסר הבנתו את חוקי המשחק.
למרות זאת, בגלל המנהיגות האופטימית שלו, ובניגוד לכל הדעות עליו, לאסו מתגלה כמאמן מוצלח.
העונה הראשונה של הסדרה, שכללה 10 פרקים, עלתה לשירות הסטרימינג אפל TV פלוס ב־14 באוגוסט 2020. עונה שנייה של 12 פרקים עלתה לראשונה ב־23 ביולי 2021. באוקטובר 2020 חודשה הסדרה לעונה שלישית שעלתה ב-15 במרץ 2023.
ג'ייסון סודייקיס מגלם את דמותו של לאסו, אותו גילם בפרומואים של NBC Sports עבור הפרמייר ליג מאז 2013 בהן הוא אף מוצג בתור המאמן החדש של טוטנהאם.
בסדרה, מאמן פוטבול אמריקאי בשם טד לאסו נבחר לאמן קבוצת כדורגל אנגלית בשם AFC Richmond.
באנגליה מכנים את משחק הכדורגל Football, ואילו בארצות הברית המונח משמש למשחק אחר לחלוטין (בארצות הברית כדורגל נקרא Soccer).
הסדרה זכתה לשבחי הביקורת, עם שבחים מיוחדים על איכות המשחק, הכתיבה, הטון ונושאי הסדרה.
הסדרה הייתה מועמדת ל־20 פרסי אמי לבידור בפריים טיים, וזכתה בפרס אמי לבידור בפריים טיים לסדרת הקומדיה הטובה ביותר כשסודייקיס, האנה וודינגהאם וברט גולדשטיין זכו על גילום דמויותיהם.
בנוסף, זכה סודייקיס בפרס גלובוס הזהב לשחקן הטוב ביותר בסדרת טלוויזיה מוזיקלית או קומדיה.
רבקה וולטון, שהתגרשה לאחרונה מהבעלים המיליארדר של הקבוצה, מקבלת את AFC Richmond כחלק הסכם הגירושין.
ריצ'מונד הוא מועדון בינוני בפרמייר ליג, אשר לא זכר מעולם באף תואר.
כדי לנקום בבעלה לשעבר שבגד בה מספר פעמים ומעולם לא הואשם בכך, רבקה מחליטה לשכור את המאמן הכי חסר יכולת שהיא יכולה למצוא כדי להרוס את המועדון, מכיוון שלטענתה קבוצת הכדורגל הזו היא הדבר היחיד שהאקס שלה אי פעם אהב.
לשם כך היא שוכרת את טד לאסו, מאמן פוטבול מכללות מויצ'יטה, קנזס.
טד אימן לאחרונה קבוצת פוטבול מליגה 2 של ה-NCAA והוביל אותה לתואר האליפות, אבל הוא אינו יודע דבר על כדורגל (Soccer).
כשהוא מגיע לריצ'מונד עם עוזרו, המאמן בירד, הוא מנסה להתחבר לכולם בעזרת גישה חיובית ומקבלת כלפי כולם, אבל לא זוכה בתחילה לאהדה רבה.
עד מהרה מתברר שהוא חכם יותר ממה שהוא נראה ולאט לאט מתחילים להתרגל אליו.
בדירתו בלילות הוא מדבר עם בנו ואשתו בטלפון ורומז שלקח את העבודה כי אשתו רצתה "מרחב".
ביום הראשון שלו בריצ'מונד, טד מנסה לזכות בליבם של השחקנים וההנהלה.
הוא מביא לרבקה ביסקוויטים במתנה; היא דוחה את הניסיון שלו לידידות אבל כן מקבלת בשמחה את הביסקוויטים שטד מביא לה.
בהמשך מתגלה שטד אופה את הביסקוויטים שהוא נותן לרבקה בעצמו.
טד שם לב לדמויות מרכזיות של השחקנים בקבוצה שמשפיעות על האווירה בקבוצה בכלל ובמלתחות: רוי קנט, כוכב מזדקן, כועס כל הזמן ומסוכסך עם ג'יימי טארט, כוכב עולה בקבוצה עם הרבה ענייני אגו.
כשהוא רואה ששחקן אחר, סם אוביסאניה, מתגעגע הביתה לניגריה, טד עורך לו מסיבת יום הולדת למרות שהקבוצה הפסידה במשחק מוקדם יותר באותו היום.
בניסיון לזכות באהדתו של ג'יימי, טד מבקש עצה מקילי שהיא בת הזוג של ג'יימי.
בניסיון לגרום לבעיות נוספות עבור הקבוצה, לרבקה יש תצלום צהובון של טד וקילי שנראים אינטימיים זה עם זה, מתוך כוונה להכעיס את ג'יימי.
כשמתגלה כי הצהובון הסאן יש תמונות של טד לאסו וקילי, הם פונים לרבקה ומתייעצים איתה.
התמונות יורדות מפרסום ובתמורה, טד צריך לבלות את היום עם טרנט קרים, כתב עיתון האינדפנדנט.
הוא מגלה שהמהלכים החדשים של טד היו במקור המצאה של נייתן שלי, או בקיצור "נייט", האפסנאי של הקבוצה.
כאשר טרנט שואל אותו על הרעיון לערוך את מסיבת יום ההולדת של סם לאחר ההפסד בשבוע שעבר, טד אומר לו שהוא לא מודאג מניצחונות והפסדים.
טד, טרנט ורוי הולכים לאירוע של בית ספר מקומי וזוכים בליבם של הילדים.
רוי מתעמת באי רצון אך באסרטיביות עם ג'יימי ועם כמה שחקנים אחרים שהציקו לנייט.
טד מזמין את טרנט לארוחת ערב, במסעדה בבעלות הנהג שאסף אותו משדה התעופה.
טד, שמעולם לא אכל אוכל הודי לפני כן, מקבל אוכל חריף מאוד אבל אוכל הכל כדי להיות מנומס.
הכתיבה של טרנט על "דרך לאסו" (The Lasso Way) חיובית, ומקוממת את רבקה.
הקבוצה שוב מפסידה, מה שגרם לרוי וג'יימי לריב זה עם זה אפילו יותר.
רבקה, בעודה מתכוננת לאירוע הצדקה השנתי, מגלה שרובי וויליאמס ביטל את הופעתו במפתיע, אז היא מסתמכת על היגינס המנהל התפעולי, כדי למצוא מופע מוזיקלי אחר.
רוי וג'יימי מסוכסכים ללא הרף, מה שמעמיד את קילי בבעיה.
טד, שמנסה לשלוט בטיעונים של רוי וג'יימי, מסיק שרופרט היה זה שאחראי לביטול של רובי וויליאמס כדי להביך את רבקה.
מאוחר יותר רבקה מתחברת לקילי, והיא משכנעת את קילי להיפרד מג'יימי.
רוי וג'יימי משלימים ונחושים לא לריב יותר.
רבקה, כועסת על הופעתו הפתאומית של רופרט (ועל העובדה שהוא תרם מיליון פאונד לאירוע הצדקה) משתכרת עם קילי.
טד מספק להיגינס נגן רחוב שנתקל בו קודם לכן כדי להחליף את המוזיקאי הקודם, והוא זוכה לאהדת הקהל.
אשתו של טד, מישל, ובנו, הנרי, מגיעים לבסוף, והם נהנים יחד כמשפחה עד שטד מוצא את אשתו בוכה.
היא מספרת לו שלמרות שהיא מייחלת נואשות שזה לא היה נכון, היא לא אוהבת אותו יותר ואין לה מושג למה.
היא מבטיחה להמשיך לנסות בלי קשר.
קילי משתתפת בצילומים פרסומיים שארגנה לג'יימי.
רבקה ורוי נראים שניהם מודאגים מכך שקילי מבזבזת את זמנה עם ג'יימי, אבל קילי מרגיעה אותם שהקשר שלה עם ג'יימי נגמר.
על המגרש, ג'יימי ממשיך לסרב למסור לחבריו ומעדיף להבקיע שערים לבד, מה שמוביל את האוהדים והפרשנים להאמין שריצ'מונד מסתמכת אך ורק על ג'יימי.
טד רואה כמה זה רע למורל של הקבוצה ומספסל את ג'יימי ממש לפני המחצית, מהלך שמקבל ביקורות מצד האוהדים אך טד לא מתרגש מכך ומעודד את הצוות להתרגל לשינויים ולהאמין בעצמם.
הקבוצה עובדת יחד ומצליחה לשבור את רצף תוצאות התיקו שלה, כדי לנצח את המשחק.
טד, בירד ונייט שמחים עם הצוות.
מאוחר יותר באותו ערב, טד אומר למישל שהיא לא צריכה לנסות להשתפר למען הצלחת הנישואין שלהם והוא נפרד ממנה ומהבן שלהם.
טד נאבק רגשית עם סיום נישואיו, אך מתעודד מהניצחון הראשון של ריצ'מונד.
העיתונאים ממשיכים להתייחס לא יפה לרבקה, וקוראים לה "רבקה הזקנה", בניגוד לבקס, ששמה המלא הוא גם רבקה, שמתחילה לצאת עם רופרט.
ג'יימי וטד ממשיכים להתנגח על תפקידו בצוות.
ג'יימי רואה את כוחו נחלש כאשר דני רוחאס, שחקן חדש ונלהב, טוב בדיוק כמו ג'יימי, מצטרף לקבוצה.
השניים ביריבות, אבל דני נפצע באופן מסתורי, וטד לומד על רוחות רפאים שרודפות את חדר הטיפולים של הצוות.
טד גורם לצוות להקריב משהו מיוחד כדי להסיר את הקללה, ואפילו ג'יימי מצטרף, אחרי מילים מעוררות השראה מקילי.
למחרת בבוקר, טד מגלה שג'יימי הוחזר למנצ'סטר סיטי, שהשאילה את ג'יימי לריצ'מונד לעונה.
דני מנסה לעודד אותו, אבל שום דבר לא קורה.
רבקה ממשיכה לפעול כדי לדרדר את הקבוצה.
שחקני ריצ'מונד נוסעים לליברפול למשחק מול אברטון המקומית, אותה היא לא הצליחה לנצח בשישים השנים האחרונות.
המשחק מתקיים בסוף השבוע של יום הנישואים של רבקה ורופרט, אז קילי מתגייסת כדי לעודד את רבקה.
הם פוגשים את חברתה הוותיקה של רבקה, פלו "סאסי" קולינס, שמיד מחבבת את טד.
באותו לילה, טד, שלא הצליח לחתום על מסמכי הגירושין, משתכר.
למחרת בבוקר, טד מבקש מנייט לחלוק כמה מהרעיונות שלו.
נייט נותן לקבוצה נאום מעורר השראה, גם אם מעליב, לפני המשחק, והם מנצחים את המשחק.
באותו ערב, הצוות יוצא לחגוג בבר קריוקי, שם רבקה חושפת את קולה היפה.
טד מנסה ליהנות מהערב, אך סובל מהתקף חרדה ומועד החוצה מהבניין, שם רבקה מוצאת ומנחמת אותו.
טד נסוג לחדר המלון שלו, שם מבקרת אותו סאסי.
רוי מנשק את קילי, ואז עוזב בפתאומיות.
רבקה מארחת בחדרה מלצר במלון.
טד מדבר על הצרות שלו בנוגע לסאסי עם בירד, נייט והיגינס, והוא מכנה את הרכב ההתייעצות הזה "כלבי היהלומים" (The Diamond Dogs).
קילי מבקשת מרוי לצאת לשתות קפה אבל הוא מסרב.
מאוחר יותר באותו לילה, ג'יימי מבקר את קילי והיא מבקשת ממנו להישאר.
לאחר מכן מודה קילי בפני רוי שהיא שכבה עם ג'יימי, ורוי מדבר עם טד, שמתגייס לעזרה את פורום ההתייעצות "כלבי היהלומים".
הם עוזרים לרוי לראות פרספקטיבה אחרת.
טד מודה לרבקה על עזרתה במהלך התקף החרדה הראשון שלו ומציע לעזור לה כשהיא פוגשת בעלי צוות אחרים מאוחר יותר באותו אחר הצהריים בפאב.
שם, רבקה מסונוורת על ידי רופרט.
בתגובה, טד מהמר עם רופרט על משחק חצים.
טד מנצח, לשמחתה הרבה של רבקה.
בדרכם לארוחת ערב, הנשיקה של קילי ורוי נתפסת במצלמה על ידי פפראצי, אבל רוי לוקח בכוח את כרטיס הזיכרון של הפפראצי.
למחרת בבוקר במשרדה של רבקה, היגינס מפציר בה להפסיק להרוס את הקבוצה ומתפטר.
לאחר מכן, קילי נכנסת בסערה למשרד, לאחר שהבינה את תוכניתה של רבקה לאחר שמצאה את התמונה שלה ושל טד שהייתה אמורה להופיע ב"סאן" בכרטיס המצלמה.
היא מאיימת לספר לטד אם רבקה לא תעשה את זה קודם.
רבקה עדיין לא סיפרה לטד על ניסיונותיה לחבל בקבוצה, ועל המגרש, רוי מראה את גילו ויש קריאות לספסל אותו.
טד מסרב לעשות את זה, ומרחיק אותו מהאחרים.
לאחר ההנחיה של קילי, רבקה מנסה לספר לטד אך מגלה שאינה יכולה, ומיד לאחר מכן, רופרט בא ואומר לה שנולד לו תינוק עם בקס.
רבקה הולכת למטה למשרדו של טד ומתוודה, ולהפתעתה, הוא סולח לה בקלות.
טד אומר לרוי שהוא מספסל אותו.
רוי מרגיש נבגד והולך לקילי, שאומרת לו שהוא יותר מסתם כדורגלן.
לאחר שסלח לה, רבקה מחפשת את היגינס ומתנצלת בפניו.
בבר, אחרי שטד שוב מצהיר שהוא לא מודאג מהניצחונות, בירד אומר לטד בכעס שמדובר במקצוענים ולא בסטודנטים-ספורטאים, ושהניצחון חשוב לו ולשחקנים.
טד מוצא את רוי מחוץ לפאב והשניים מדברים.
רוי מודה בגילו והם מסכימים שיטענו שרוי פצוע כדי לא להביך אותו עם ספסל.
באימון הבא, רוי מפתיע את טד על ידי הופעה וחבישה של צוות שני, מקבל את התפקיד החדש שלו כשהוא עדיין מוביל את הקבוצה כשהם מתקרבים למשחק האחרון שלהם.
נייט מקודם לעוזר מאמן, והוא מציג ראיון וידאו מעורר השראה של ג'יימי, אבל אחרי שג'יימי מעליב את הקבוצה, הם לא צופים בזה, ואחד מהם מנפץ את המסך.
רבקה מעוררת לטד לגרום לכאוס על המגרש ולבלבל את הקבוצה השנייה.
במשחק האחרון של העונה, מנצ'סטר סיטי עולה ליתרון של 1–0 במחצית השנייה, אבל ריצ'מונד מושכת זמן במשחקי טריקים ודני מבקיע כדי להשוות את תוצאת המשחק; במצב הדברים הזה, ריצ'מונד נשארת בליגה הבכירה.
עם זאת, בדקה האחרונה של תוספת הזמן, ג'יימי מבצע מסירה נוספת לחבר לקבוצה שמבקיע ומנצח את המשחק עבור מנצ'סטר סיטי.
כתוצאה מכך, ריצ'מונד נושרת לצ'מפיונשיפ.
כשהם שבורי לב מהתוצאה והירידה, טד מנסה לעודד את כולם עם כמה עצות שהוא הציע לסם מוקדם יותר בעונה, ושיחד הם יעברו את זה.
המאמן בירד מביא לג'יימי מעטפה מטד עם מכתב המברך אותו על המסירה וחייל צעצוע שישגיח עליו, לאחר שראה את אביו מבזה אותו על כך שלא הבקיע.
בפגישה עם רבקה למחרת בבוקר, טד מנסה להתפטר, אך היא דוחה אותו; במקום זאת, יחד הם מחליטים לזכות בעונה הבאה, ולאחר מכן לזכות בפרמייר ליג ברגע שהם חוזרים.
העונה מתחילה באמצע העונה, כאשר ריצ'מונד סיימה בתיקו בשבעת המשחקים האחרונים.
דני מתכונן לבעוט פנדל שיכול לנצח את המשחק, אבל הוא הורג בטעות את הקמע של ריצ'מונד, כלב הציד ארל; רגשות האשם שלו כתוצאה מכך משתקת את יכולתו לשחק.
כדי לעזור לדני להתאושש מה"איפס" שלו, ריצ'מונד שוכרת את פסיכולוגית הספורט שרון פילדסטון, שהגישה החמורה והממושמעת שלה מתנגשת עם הגישה הקלילה של טד.
לאחר הפגישה עם שרון, דני מחזיר לעצמו את ההתלהבות מהכדורגל וממיר כדור קרן בפועל.
כתוצאה מכך, יותר שחקנים מתחילים לבקש הפעלות עם שרון.
בינתיים, רוי שזה עתה פרש בדימוס מאמן קבוצת כדורגל בנות עד גיל 9 ויוצא עם קילי.
ג'יימי מוצג כמתמודד בתוכנית ריאליטי בסגנון אי האהבה, הנקראת Lust Conquers All.
ג'יימי מודח מ-Lust Conquers All, מה שמוביל אותו לנסות ללא הצלחה לחזור למנצ'סטר סיטי.
היגינס שוכר את שרון להמשך העונה.
ג'יימי ניגש לטד כדי להצטרף חזרה לריצ'מונד ומגלה שהוא עזב את מנצ'סטר סיטי כדי להכעיס את אביו השתלטן.
טד דוחה בנימוס את בקשתו להצטרף חזרה.
כשתמונה של השיחה שלהם הופכת ויראלית, סם מאמין שג'יימי, שהציק לו שוב ושוב, יחזור ומתפרץ בכעס במהלך האימון.
טד מבטיח לסם שהוא אמר לא.
לאחר שקבוצת הבנות של רוי מפסידה את האליפות שלה, קילי משכנעת את רוי לנסות משרת פרשן ב-Sky Sports.
למרות שהקללות הכבדות שלו גוררת את סלידתם של פרשנים אחרים איתו, פרשנותו של רוי מתקבלת בחיוב בציבור והרשת מבקשת ממנו לחזור.
כשהוא רוצה לתת לג'יימי הזדמנות שנייה, טד שוקל מחדש לצרף אותו לצוות ומסקר את כלבי היהלומים על דעותיהם.
היגינס מצביע בעד, בעוד בירד ונייט מצביעים נגד.
רוי מודה בפני קילי שהוא נהנה להיות בתוכנית.
ג'יימי מצטרף מחדש לריצ'מונד, מה שמבלבל את השחקנים.
הקבוצה לא מתייחסת לחזרתו של ג'יימי, למרות ניסיונותיו להתנצל על התנהגותו בעבר.
בעצת קילי, ג'יימי מבקר את שרון.
בתה של סאסי (ובת סנקה של רבקה) נורה מגיעה לבקר, ומבלה יום עם רבקה בעבודה.
סם משתתף בצילומים עבור Dubai Air, נותנת החסות של הקבוצה, אך מאוחר יותר מגלה מאביו ש-Dubai Air נמצאת בבעלות חברת נפט אמירטית המזהמת את מדינת הולדתו ניגריה.
הוא פורש מהצילומים, מה שגרם ללחץ על רבקה מ-Dubai Air להעיף את סם, אבל היא מחזיקה מעמד בדחיפותה של נורה.
במהלך המשחק הבא של ריצ'מונד, סם ושאר השחקנים הניגרים אייזק ווינצ'סטר מכסים את הלוגו של מדיהם של Dubai Air בסרט כמחאה; ג'יימי מוביל את שאר הצוות ללכת בעקבותיו.
טד מרשה לסם לדבר על התעללות של Dubai Air והשחיתות של ממשלת ניגריה במהלך מסיבת העיתונאים שלאחר המשחק.
ג'יימי כוסה לסם על האומץ שלו, והשניים מתפייסים.
במהלך חג המולד, טד מנסה ללא הצלחה לבלות זמן בטלפון עם הנרי ומישל, ונהיה מדוכא ומתחיל לשתות לאחר מכן.
רבקה, שחושדת שטד ירגיש לבד בחג המולד הראשון שלו לאחר הגירושין, לוקחת אותו להעניק מתנות לילדים מוחלשים ברחבי העיר.
רוי וקילי מגלים שחברה לכיתה של פיבי מציק לה בגלל ריח רע מהפה; הם מגלים שהבעיה היא אנטי-היסטמין שהיא לוקחת בשל אלרגיה לחתולים, ולוקחים את פיבי כדי לתקן עם הבריון שלה באמצעות הערות בכתב יד בהומאז' לסרט הקולנוע הבריטי אהבה זה כל הסיפור.
היגינס ומשפחתו עורכים מסיבת חג המולד לשחקנים זרים שאינם יכולים לבקר את משפחותיהם בבית.
טד ורבקה מצטרפים למסיבה, מבצעים את "Christmas (Baby Please Come Home)" עם להקת רחוב שהם נתנו לה כסף קודם לכן בדרך מחוץ לביתם של היגינס.
נייט מנסה בביישנות ולא מצליח להזמין מקום בחלון במסעדה האהובה על הוריו לרגל יום הנישואין שלהם.
לאחר שרבקה וקילי מלמדות את נייט להיות אסרטיבי ובטוח יותר, הוא משיג בהצלחה את ההזמנה לחלון.
רבקה מתעניינת בשידוך החדש שלה ב-Bantr, אפליקציית היכרויות אנונימית בבעלות משותפת של קילי ונותנת חסות לריצ'מונד.
ריצ'מונד ממשיכים להיאבק, בין השאר בגלל החרדה של קפטן הקבוצה אייזק שמתקשה להנהיג אותם.
רוי עוזר לו בכך שהוא לוקח אותו ואת טד למגרש ליד בית ילדותו וגורם לאייזק לשחק משחק עם כדורגלנים בשכונה, ומזכיר לו ליהנות תוך כדי משחק.
תוך כדי פרשנות לתוכנית שלו, "Soccer Saturday", רוי צופה באייזק שנלהב על המגרש ומבין שהוא מתגעגע להיות מעורב במשחק.
הוא עוזב בפתאומיות את השידור ועושה את דרכו לאצטדיון של ריצ'מונד, שם הוא מצטרף לצוות האימון של טד, לקול תשואות אוהדי ריצ'מונד ולצערו של נייט.
את רבקה מבקרת אמה, שעזבה לאחרונה את אביה; רבקה מספרת לטד שהוריה נפרדים שוב ושוב ומתפייסים כל כמה שנים.
בירד וג'יין חוזרים להיות ביחד; להיגינס ממליצים טד ורוי לא להביע את חששותיו.
ריצ'מונד נהנה מהצלחה חדשה עם רוי בצוות האימון.
ג'יימי מוטרד מכך שרוי מסרב לתת לו עצות אימון; רוי בסופו של דבר מתרצה ואומר לג'יימי שהוא צריך מדי פעם לשחק בצורה אגרסיבית יותר, ואומר לו שהמאמנים יספקו לו סימן מתי לעשות זאת.
בעוד במשחק צמוד מול טוטנהאם הוטספר ברבע גמר הגביע האנגלי, כל ארבעת המאמנים נותנים לג'יימי את הסימן – אצבע משולשת – מה שמוביל להבקעת שער.
לטד פתאום יש התקף חרדה והוא עוזב את המגרש; עם ריצ'מונד בחוסר סדר, טוטנהאם מבקיעים.
בלי טד, נייט נכנס וקורא לחילוף משולש שמוביל לתוצאה מנצחת במשחק עבור ריצ'מונד.
שרון מוצאת את טד במשרדה והוא מבקש עזרה.
שתי הפגישות הראשונות של טד עם שרון מתגלות כחסרות תועלת: הוא עוזב את הראשונה כמעט מיד, ויוצא מהשנייה בסערה לאחר שהביע את הספקנות והבוז שלו כלפי פסיכותרפיה לאחר שטיפול זוגי לא הצליח להציל את נישואיו.
אולם במהלך הביקור השלישי, טד מתנצל על ההתפרצות שלו ומחליט להתחייב לתהליך הטיפולי.
רוי מבלי משים מתחיל לבלות כל רגע שהוא יכול עם קילי, עד לנקודה שבה היא מרגישה חנוקה; השניים רבים לאחר שלרוי נודע שקילי התלונן על התנהגותו השתלטנית בפני רבקה ואחרים.
הודות לג'יימי, מאוחר יותר רוי מבין שקילי זקוקה למרחב, ומתקן את זה בכך שהוא מכין לה אמבט ורדים לאור נרות כדי ליהנות לבד בביתם.
נייט רואה את עצמו הופך ויראלי בטוויטר בגלל החילוף המשולש שהביא לניצחונה האחרון של ריצ'מונד, כמו גם פליטת הפה שלו בראיון לאחר המשחק, בו הוא השתמש בביטוי wonder kid במקום Wunderkind.
חוסר הביטחון שלו מחמיר כשאביו הנורא מייעץ לענווה במקום לשבח את ההישג שלו.
כתוצאה מכך, נייט מתחיל להתנהג באכזריות לאחרים בחדר ההלבשה – תחילה לקולין, שחקן וולשי צעיר שנהג להציק לו, ומאוחר יותר לוויל, האפסנאי החדש.
שרון סובלת מזעזוע מוח לאחר שנפגעה ממכונית במהלך רכיבה על אופניים; טד עוזר לה לשוב לביתה מבית החולים.
רבקה וסם מתארגנים לדייטים האנונימיים לארוחת ערב, ומגלים עם הגעתם למסעדה שהם התכתבו ב-Bantr זה עם זה.
רבקה בהתחלה חוששת, אבל סם משכנע אותה לאכול איתו ארוחת ערב באופן אפלטוני, ששניהם נהנים ממנה.
השניים מתנשקים כשהם חוזרים לביתה של רבקה, אך מסכימים לא להסלים את הקשר עוד יותר.
רוי נקרא לבית הספר של פיבי ומבין שהקללות שלו משפיעות עליה.
ריצ'מונד משחקת לראשונה בגמר של טורניר בכיר באצטדיון ומבלי, מול מנצ'סטר סיטי, אבל סופגת מפלה קשה ומובסת 5-0. לאחר המשחק, ג'יימי עובר בריונות בגין ההפסד על ידי אביו המתעלל ג'יימס בחדר ההלבשה לעיני חבריו ומאמניו.
ג'יימי לבסוף קם ומכה את אביו, אותו בירד מלווה החוצה; רוי מחבק את ג'יימי, שמתפרק בבכי בזרועותיו.
הסצנה מטלטלת את טד להתקשר לשרון ולהודות שאביו מת בהתאבדות כאשר טד היה בן 16. רבקה וסם בסופו של דבר מבלים את הלילה יחד.
בלילה של ההפסד של ריצ'מונד נגד מנצ'סטר סיטי, בירד המדוכדך מבקר בפאב ואליו מצטרפים אוהדי ריצ'מונד הנלהבים באז, ג'רמי ופול.
הארבעה מתגנבים מאוחר יותר למועדון גברים בשם Bone & Honey, אבל בירד נזרק החוצה לאחר שקרע את מכנסיו.
הוא מלווה את מרי, אישה שפגש במועדון, בחזרה לדירתה, אך עד מהרה נאלץ להימלט מהחבר הענק של מרי, דארן.
עד מהרה נתקע בירד ומוכה ברחוב על ידי ג'יימס טארט וחבריו, אך דארן מציל אותו, לאחר שעקב אחריו כדי להחזיר את הארנק והטלפון של בירד.
בירד נחרד לגלות שורה של הודעות זעם מג'יין.
באז, ג'רמי ופול לוקחים אותו הביתה בלימוזינה שהם קנו בזמן הימורים ב-Bone & Honey, ובירד מודה להם בכך שהוא מראה להם כניסה סודית לאצטדיון הביתי של ריצ'מונד.
בירד לא מצליח להיכנס לביתו לאחר ששבר את המפתח שלו, ונכנס למועדון לילה סודי מתחת לכנסייה שבו הוא וג'יין נהנים לילה של ריקודים.
למחרת בבוקר, בירד חסר השינה חוזר לעבודה כרגיל עם חבריו המאמנים.
רבקה וסם ממשיכים במערכת היחסים שלהם בסתר במשך מספר שבועות.
בוקר אחד, אמה של רבקה מודיעה לה שאביה נפטר.
כל צוות ריצ'מונד משתתף בהלוויה, אבל טד חוטף התקף חרדה וקורא לשרון לפגישה טיפולית.
רופרט ובקס מגיעים להלוויה ללא הזמנה עם בתם שזה עתה נולדה, ומקוממים את רבקה.
קילי וסאסי מסיקות שרבקה מנהלת מערכת יחסים בסתר, וקילי מנחשת נכון שזה עם סם.
רבקה אומרת לאמה שהיא לא רוצה להספיד את אביה, מכיוון שהיא ראתה אותו בוגד באמה כשהייתה ילדה, אבל אמה מגלה שהיא הכירה ואהבה אותו למרות חוסר השלמות שלו.
במקביל, טד מתאר לשרון לראשונה את מות אביו בהתאבדות, ומגיע באיחור להלוויה.
במקום למסור הספד מסורתי, רבקה מובילה את האבלים בשירת "Never Gonna Give You Up", שיר שהוריה המשיכו לאהוב ולראות בעל משמעות.
לאחר הטקס, ג'יימי מודה בפני קילי שהוא אוהב אותה.
רופרט אומר לרבקה שהוא ייתן לה את המניות הנותרות של ריצ'מונד ומשוחח בקצרה עם נייט.
רבקה מסיימת את מערכת היחסים שלה עם סם, מפחדת משברון לב, אך מתקרבת לאמה.
סם מבקיע את השלושער הראשון בקריירה שלו.
המיליארדר הגנאי אדווין אקופו מבקר בריצ'מונד ומודיע לרבקה שהוא רוצה לקנות את סאם כשחקן.
אקופו מפרט לסם שהוא רוצה לקנות את רג'א קזבלנקה ולהחתים כמה מהשחקנים המוכשרים ביותר באפריקה כדי לקרוא תיגר כנגד הדומיננטיות של הכדורגל האירופי.
לסם ניתנים שלושה ימים לשקול את ההצעה, אם כי רבקה מתחננת בפניו לא ללכת.
נייט ממשיך להרגיש את התסכול של קבלת מעט קרדיט על פיתוח הטקטיקה של הקבוצה; בזמן שהוא מנסה חליפות חדשות, הוא מנשק את קילי באימפולסיביות.
במהלך הצילומים של רוי וקילי עבור פרופיל המגזין של האחרון, קילי מודה בנשיקה של נייט ובווידוי האהבה של ג'יימי בהלוויה, ורוי אומר לה שהוא בילה 3 שעות עם המורה של פיבי, והותיר את שניהם מזועזעים.
לטד נודע ששרון עזבה את עבודתה לפני יומה האחרון, והוא עוקב אחריה כדי לתת לה את מתנת הפרידה של הקבוצה.
מאוחר יותר, טד מקבל הודעת טקסט מטרנט קרים המודיעה לו על מאמר שעתיד לצאת על התקף הפאניקה של טד ביום המשחקים ושנייט היה המקור האנונימי שלו.
טד מקבל את התמיכה המלאה של המועדון לאחר הידיעה על התקף החרדה שלו.
הוא מתמקד במשחק האחרון של העונה, שיקבע את עלייתה של ריצ'מונד לפרמייר ליג.
במחצית במהלך המשחק, נייט מנסה לוותר על טקטיקת ה-9 המזויף שלו, אך השחקנים בוחרים לדבוק בה.
טד שואל את נייט למה הוא כועס עליו.
נייט מגיב בכעס שטד הזניח אותו ללא הרף מאז שהצטרף לצוות האימון.
דני מבקיע פנדל משווה כדי להבטיח את העלייה של ריצ'מונד.
הקבוצה והאוהדים חוגגים, אבל נייט הולך מדוכא.
סם מחליט להישאר בריצ'מונד, לזעמו של אדווין, ואומר לרבקה שזה יהיה הכי טוב למסע האישי שלו.
טד נתקל בטרנט קרים, שפוטר מתפקידו ככתב לאחר שחשף את המקור האנונימי שלו.
קילי מגלה שהמשקיעים של Bantr רוצים לממן את חברת יחסי הציבור שלה.
היא ורבקה מגלות שרופרט קנה את ווסטהאם יונייטד.
רוי סולח לג'יימי ולנייט על כך שחלקו את חיבתם עם קילי אבל דואג שהיא תעזוב אותו.
חודשיים לאחר מכן, רופרט מברך את החבר החדש ביותר בצוות האימון שלו בווסטהאם: נייט.
ריצ'מונד צפויים לסיים במקום האחרון לעונת הפרמייר ליג החדשה, בעוד ווסטהאם צפויה להיות בטופ 4. התחזית משפילה את הקבוצה; כדי לרומם את רוחם, טד מעביר להם סיור במערכת הביוב של לונדון כדי ללמד אותם שיעור על הסתמכות זה על זה בתוך קשיים.
תמונות של הצוות שנכנס לביוב הופכות לויראליות; נייט לועג לצוות ולטד במהלך מסיבת עיתונאים שאורגנה על ידי רופרט, אבל טד מגיב במהלך מסיבת העיתונאים שלו עם בדיחות ביזוי עצמי שמקסימות את הכתבים.
רוי וקילי מודיעים לפיבי שהם נפרדים, מכיוון שאחריות האימון המוגברת של רוי והעבודה העמוסה של קילי בניהול חברת יחסי הציבור החדשה שלה נותנים להם מעט זמן ביחד, אבל קילי מציעה שיש בעיות עמוקות יותר במערכת היחסים שלהם.
בטלפון, בנו של טד, הנרי, מראה לו צעצוע ש"החבר" של אמו ג'ייק קנה לו, מה שמטריד את טד.
טרנט קרים מתחיל לבקר בריצ'מונד כדי לכתוב ספר על המועדון, אבל רוי אוסר על השחקנים לדבר איתו, כי הוא עדיין כועס על מאמר חריף שכתב טרנט על רוי במהלך הופעת הבכורה שלו בצ'לסי כנער.
רוי בסופו של דבר משלים עם טרנט על פי דרישתו של טד.
קילי נאבקת להוביל את חברת יחסי הציבור שלה ומעסיקה את חברתה הדוגמנית חסרת הניסיון, שאנדי, ומתסכלת את סמנכ"לית הכספים שלה ברברה.
זבה, כדורגלן נודע אך יהיר אשר דמותו, מראהו ועברו ומבוססים על זלאטן איברהימוביץ', מבוקש מאוד לאחר שעזב את יובנטוס.
כשנודע שרופרט רוצה להחתים אותו מתחת לאף של צ'לסי, רבקה מוצאת את זבה בשירותים במהלך משחק ריצ'מונד בסטמפורד ברידג' ואומרת לו בחומרה שהצטרפות לווסטהאם תכניע אותו לבינוניות.
זה נותן השראה לזבה לחתום בריצ'מונד.
רוי מעלה זיכרונות לטד וטרנט על הקריירה שלו עם צ'לסי, והבין שהוא מעולם לא הרשה לעצמו ליהנות מהספורט.
ריצ'מונד נהנים מרצף חסר תקדים של 5 ניצחונות עם זבה בקבוצה, שהגיע לשיאו בניצחון חוץ באולד טראפורד מול מנצ'סטר יונייטד.
סם לוקח את הקבוצה לחגוג במסעדה הניגרית שלו שטרם נפתחה, אולה'ס.
טד מוטרד לגלות שאשתו לשעבר מישל יוצאת עם המטפל הזוגי לשעבר שלהם, ד"ר ג'ייקוב; גם שרון וגם סאסי מאשרות את החשש שלו שמדובר בהפרה אתית.
ג'יימי מרגיש מואפל על ידי הכוכב, זבה; רוי מציע לאמן אותו.
רבקה מבקרת את טיש, מגדת העתידות של אמה, שאומרת לה שיום אחד תהיה אמא; רבקה דוחה בזעם את טיש בתור רמאית, אבל מאוחר יותר נדהמת כשסם מוסר לה את אחד מקופסאות הגפרורים הירוקים שהוא מחלק לקבוצה, בהתאם לאחת מהתחושות המוקדמות של טיש.
קולין מציג את החבר שלו מייקל לצוות כידיד בלבד, אבל טרנט מזהה אותם מתנשקים בפרטיות בזמן שהם עוזבים את המסעדה.
טד מזמין את סאסי לצאת לדייט, אבל היא מסרבת ואומרת לו שהוא, כמוה, "אסון" ושעדיף להם להישאר חברים עם טובות.
קילי פוגשת את ג'ק, האישה המנהלת את חברת הון סיכון שהשקיעה בחברת יחסי הציבור שלה.
ריצ'מונד מתכוננים למשחק המיוחל שלהם מול ווסטהאם, כאשר טד ונייט לא התראו מאז עזיבתו החריפה של לאחרונה מריצ'מונד.
ללא ידיעתו של טד, נייט מתחרט באופן פרטי על הדרך שבה עזב את ריצ'מונד, אבל רופרט אומר לנייט לבטל את חששותיו.
טרנט חושף צילומי מצלמה של נייט קורע לשניים את שלט ה-"Believe" של טד, שבו בירד ורוי משתמשים כדי לעורר את הקבוצה מול ווסטהאם, אבל המשחק האגרסיבי של ריצ'מונד במחצית השנייה של המשחק מביא לשלושה כרטיסים אדומים ובסופו של דבר להפסד כבד.
רבקה מבחינה ברופרט מפלרטט עם העוזרת שלו לאחר המשחק ואומרת לו להפסיק.
טד מתקשר למישל להביע את חששותיו לגבי מערכת היחסים שלה עם ד"ר ג'ייקוב.
ריצ'מונד סובלים מרצף של 7 משחקים ללא ניצחון מאז ההפסד לווסטהאם.
רבקה מבקרת במרפאת פוריות לאחר שהבחינה בעוד תחושות מוקדמות של טיש מתגשמות, אך לומדת שהיא כבר לא פוריה.
טד מגלה שבנו הסתבך בגלל הצקה של תלמיד אחר, אבל הוא נרגע כאשר הנרי מגלה חרטה.
קילי מפטרת את שנדי לאחר שתעלוליה מובילים לכך שהחברה מאבדת לקוח.
היא וג'ק מתקרבות ובסופו של דבר משתכרות ומקיימות יחסי מין במשרד.
נייט לוקח דוגמנית מפורסמת לדייט לטעם של אתונה, המסעדה האהובה עליו, אבל היא עוזבת מתוך חוסר עניין; נייט נקשר מאוחר יותר עם המלצרית ג'ייד.
זבה לא מופיע למשחק נגד מנצ'סטר סיטי מה שמאלץ את הקבוצה לשחק בלעדיו, והם מפסידים בסופו של דבר.
לאחר המשחק מכריז זבה על פרישתו, מה שמוביל את טד לנאום המצביע על כך שהעזיבה של זבה תועיל לקבוצה מכיוון שהיא תעודד אותם להחזיר את האמונה בעצמם.
לאחר שהפסידו משחק ידידות מול אייאקס ביוהאן קרויף ארנה, טד לא מכריז על עוצר קבוצתי כדי להרים את מצב רוחם של ריצ'מונד.
קילי עוזבת לנורווגיה כדי לראות את זוהר הקוטב עם ג'ק.
היגינס וויל הולכים למועדון ג'אז ברובע החלונות האדומים.
רוי מיד דוחף את ג'יימי להתחיל להתאמן; לאחר שעייף את רוי בכך שהוביל אותו לסיור בעיר, ג'יימי מלמד אותו איך לרכוב על אופניים.
רבקה נופלת בטעות מגשר לתוך תעלה ומבלה את הלילה עם גבר על בית סירה.
קולין יוצא לבר הומואים שם טרנט מוצא אותו ומספר על המאבקים שלו ביציאה מהארון.
שאר שחקני הקבוצה מתווכחים בניסיון להחליט לאן ללכת באותו לילה, ובסופו של דבר נשארים במלון כדי לנהל מלחמת כריות.
המאמן בירד נותן סמים לטד לפני שהוא יוצא להופיע בתור "Piggy Stardust".
בזמן שהוא צופה במשחק ישן של שיקגו בולס במסעדה אמריקנית, לטד יש חזון שמעורר בו השראה ליצור אסטרטגיה חדשה המבוססת מבלי לשים לב על טוטאל פוטבול.
למחרת בבוקר כל הצוות עוזב את אמסטרדם מלאי אנרגיה והמורל שלהם מוגבר.
טד, בירד ורוי מתחילים להציג את הטוטאל פוטבול לקבוצה עם סדרה של תרגילי אימון.